als_Latn dik_Latn sna_Latn
Kryeministri ngushëlloi familjen e Ramadan kelmendit
Kryeministri i Republikës së Kosovës, Hashim Thaçi i ka dërguar një telegram ngushëllimi familjes Kelmendi, me rastin e vdekjes së ish-deputetit të Kuvendit të Kosovës, Ramadan Kelmendi.
Në telegramin e ngushëllimit thuhet:
Me pikëllim të madh morëm lajmin për vdekjen e familjarit tuaj, ish-deputetit të Kuvendit të Kosovës, Ramadan Kelmendi. Jeta dhe veprimtaria e Ramadan Kelmendit do të jetë e shënuar në historinë më të re politike të Kosovës.
Kontributi i Ramadan Kelmendit për ndërtimin e shtetit të pavarur të Kosovës daton që nga pjesëmarrja e tij në mbledhjen e Kuvendit të Kosovës, që shpalli Deklaratën Kushtetuese të 2 korrikut 1990, dhe në mbledhjen e po kësaj legjislature, që miratoi Kushtetutën e Kosovës më 7 shtator 1990 në Kaçanik.
Veprimtaria politike e Ramadan Kelmendit vazhdoi edhe në periudhën e pasçlirimit, duke qenë njëri nga deputetët e zgjedhur të Kuvendit të Kosovës. Z. Kelmendi po ashtu ishte njëri nga hartuesit e Kushtetutës së Republikës së Kosovës.
Qytetarët dhe institucionet e shtetit të Kosovës do të kujtojnë me nder dhe respekt veprimtarinë e Ramadan Kelmendit.
Në emër të Qeverisë së Republikës së Kosovës dhe në emrin tim, ju lutem pranoni ngushëllimet më të sinqerta, përfundon ngushëllimi.(koha)
als_Latn als_Latn als_Latn als_Latn als_Latn als_Latn als_Latn als_Latn